cyanic-selkie/wikianc huggingface dataset:
Isokaze
Palvelus
Palvelukseen otettaessa alus liitettiin keisarillisen Japanin 1. laivaston 1. hävittäjälaivueen 17. hävittäjäviirikköön, jonka muut alukset olivat Urakaze, Tanikaze, Hamakaze. Alus kävi 18.–22. marraskuuta laivueen mukana Saekista Kuriileille Etorofuun. Se suojasi 7. joulukuuta amiraali Nagumon lentotukialuksia hyökättäessä Pearl Harboriin, mistä alus palasi 24. joulukuuta Kureen.
Nokia Asha 303
Nokia Asha 303 on Nokian valmistama QWERTY-näppäimistöllä ja kosketusnäytöllä varustettu S40-käyttöjärjestelmällä toimiva matkapuhelin. Se julkistettiin Nokia World 2011-tapahtumassa. Nokia Asha 303:n hintaluokka on noin 110-120 euroa alueesta riippuen.
Bas-Rhin
Bas-Rhin oli Ranskan departementti numero 67, joka oli nimetty Reinjoen mukaan. Se sijaitsi Itä-Ranskassa Grand Est -hallintoalueella. Departementti oli pinta-alaltaan 4 755 neliökilometriä, ja siellä oli 1 121 407 asukasta (2016). Bas-Rhinin pääkaupunki oli Strasbourg. Bas-Rhin oli jaettu edelleen seitsemään arrondissementtiin, 44 kantoniin ja 526 kuntaan.
Paimentaminen
Maalaistalojen kotilaitumilla, jotka sijaitsivat useimmiten hyvin kasvavilla pelloilla, oli yleensä riu'uista tai piikkilangasta tehty aita, jolloin kenenkään ei tarvinnut jatkuvasti huolehtia, että karja pysyi omalla maalla.
Luokkaretki
Luokkaretkeen voi sisältyä opintoja, mutta usein se on normaalia koulutyötä huomattavasti kevyempää. Retken pääasiallinen kasvatuksellinen tarkoitus on vahvistaa oppilaiden luokkahenkeä ja näin kehittää sosiaalisia taitoja. Luokkaretki toimii myös eräänlaisena palkintona, johon pyrkiäkseen tulee luokan tehdä töitä yhteisvoimin.
Luokkaretki rahoitetaan useimmiten koululaisten keräämillä tai vanhempien maksamilla varoilla. Joillakin yrityksillä on koululuokille erityisiä varainhankintaohjelmia.
Otavamedia
Liiketoiminta
Otavamedia kustantaa Suomessa yhteensä 22 yleisöaikakauslehteä, joita ovat muun muassa Seura, Anna, Suomen Kuvalehti, Kotiliesi ja Tekniikan Maailma. Ne tavoittavat kuukaudessa noin 1,5 miljoonaa lukijaa. Lisäksi Otavamedia julkaisee yli 15 verkkopalvelua, jotka tavoittavat kuukaudessa yli 2,5 miljoonaa suomalaista. Suosittuja sivustoja ovat esimerkiksi Suomenkuvalehti.fi, Kaksplus.fi ja Anna.fi.
Codex Sinaiticus
Codex Sinaiticus on Codex Vaticanuksen ohella arvokkaimpia käsikirjoituksia sekä Septuagintan että kreikankielisen Uuden testamentin tekstikritiikin kannalta. Teoksen varhaisempaa historiaa ei tarkasti tunneta, mutta sitä on säilytetty ilmeisen pitkään Siinailla Pyhän Katariinan luostarissa. Ensimmäinen kirjallisena maininta siitä on vuodelta 1761, jolloin italialainen luonnontieteilijä ja lääkäri Vitaliano Donati mainitsi siitä lehtiartikkelissa. Tutkimuskohteeksi Codex Sinaiticus pääsi kuitenkin vasta 1840-luvulla, jolloin luostarin munkit kiinnittivät siellä vierailleen saksalaisen raamatuntutkijan Konstantin von Tischendorfin huomiota luostarissa säilytettyihin pergamenttisivuihin.
Jeesuksen Kristuksen kirkko (bickertonilaiset)
Bickertonin kirkko valmistutti tuota pikaa oman käännöksensä Mormonin kirjasta italiaksi, ja lähetyssaarnaajia lähetettiin saarnaamaan Itärannikon italialaisten siirtolaisten keskuuteen. Italialaissyntyisten jäsenten määrä on kirkossa vieläkin merkittävä. Kirkko lähetti myös saarnaajia intiaanien pariin, aluksi Kansasiin.
Lisäksi kirkossa on käytössä neljästi vuodessa keskinäinen jalkojen pesu, jonka katsotaan kuvaavan kristittyjen keskinäistä palvelemista ja anteeksi antamista. Tämä on kirkossa hyvin tärkeä toimitus. Toinen erikoisuus jumalanpalveluksisa on "pyhä suudelma" eli kristittyjen tapa tervehtiä toisiaan suutelemalla poskille.
From the Very Depths
Vastaanotto
Rolling Stonen Kim Kelly kuvailee From the Very Depthsiä ”kädenlämpöiseksi paluuksi helvettiin”, jota vaivaavat ylipituus ja epätasainen kappalemateriaali. Nopeatempoiset, perinnetietoiset, huumorin sävyttämät kappaleet miellyttävät Kellyä enemmän kuin nu metal -vaikutteiset ”Smoke” ja ”Mephistopheles”. Metal Injection -sivuston Shayne Mathis piti From the Very Depthshiä Venomin ”kuohittuna” versiona, jonka kappaleet sopisivat paremmin White Zombien singlejen B-puoliksi, eivätkä niiksikään erityisen hyvin. Sputnikmusic-sivustolla julkaistun arvion mukaan Venom on ”jumiutunut anakronismin ja nykyajan väliseen limboon” ja soittaa itseään toistavaa keskinkertaista materiaalia. ”From the Very Depths” ja ”Death of Rock N Roll” tarjoavat onnistunutta retrohenkistä metallia, mutta silloin ”kun Venom yrittää kulostaa modernilta, tapahtuu ’Mephistophelesin’ kaltaisia onnettomuuksia.”
Kosminen Kuutio
Fiktiivinen historia
Lähes kaikki Marvel-universumissa, jopa sen luojat, eivät tiedä mystisen energian luonteesta, että määrittämättömän ajan kuluttua matriisi muodostaa itselleen oman tietoisuuden ja kehittyy itsenäiseksi vapaalla tahdolla varustetuksi olennoksi, jolla on yhä alkuperäisen Kuution voimat. Uuden olennon persoonallisuus perustuu Kuutiota kantaneiden uskomuksiin, haluihin ja persoonallisuuksiin. Esimerkiksi Maailmojen Muokkaaja, jota oli pitkän aikaa kantanut sotaisa skrullien keisari, tuhosi oitis suuren osan galaksia.
Maassa Kosmisen Kuution ovat kehittäneet AIM:n tiedemiehet. Esine oli niin voimakas, että se ajoi MODOKin (toisen AIM:n luomuksen, joka auttoi Kuution luomisessa) hulluksi. Entinen natsirikollinen Punakallo sai laitteen haltuunsa aivopestyään yhden AIM:n agentin. Punakallosta tuli kuitenkin liian itsevarma ja Kapteeni Amerikka, joka uskotteli suostuvansa tämän orjaksi, sai kuution pois tämän käsistä ja pudotti sen mereen. Prinssi Namor löysi sen, kun Herkules vahingossa paljasti sen olemassaolon. Myyrämies löysi sen, mutta heitti sen pois, koska ei tajunnut sen todellista arvoa.
Aikaisemmin uskottiin, että joka 32. vuosi ja neljäs kuukausi todellisuuteen avautuu aukko, joka täyttää Kuution miltei rajattomilla energioilla. Tällöin kuutiota voidaan käyttää eräänlaisena Aladdinin taikalamppuna, joka toteuttaa omistajansa minkä tahansa toiveen tai halun. Kuutiot, joilla vaikuttaisi olevan osittaista omaa tietoisuutta, eivät voi vaikuttaa kuitenkaan sieluihin, vaikka mikäli omistajalla on tarpeeksi tahdonvoimaa, hän voi kumota tämänkin ongelman.
Kontula-lehti
thumb|Kontula-lehden vuonna 2006 ilmestynyt numero. Kontula-lehti on Helsingissä Kontulan alueella ilmestyvä asukaslehti. Lehteä julkaistiin säännöllisesti vuodesta 1967 vuoteen 1976 asti, jonka jälkeen sitä on julkaistu lähinnä joinakin merkkipäivinä. Vuodesta 2005 vuoteen 2006 lehti sai Euroopan unionin rahoittaman Urban II -projektin tukea, ja sitä julkaistiin näinä vuosina kolme kappaletta. Seuraava numero aiotaan julkaista vuoden 2007 Helsinki-päivänä OstariFestari-tapahtuman yhteydessä. Tämän hetkistä Kontula-lehteä toimittaa KontuKeskus, ja lehti on maksuton.
Danny Williams
Tyson ja Klitschko
Williamsin ura ei päättynyt siihen, vaan jatkui Zoltan Petranyita vastaan, josta hän saavutti helpon voiton kolmannessa erässä. Seuraavaksi hän kohtasi brittiläisen Audley Harrisonin kamppailussa Ison-Britannian mestaruudesta. Williams voitti Harrisonin 12. erässä. Williams iski Harrisonin 10. erässä kanveesiin, mutta tämä nousi ylös – hävitäkseen kaikin tuomariäänin ottelun jälkeen. Ura jatkui 12. erän pistevoitolla Matt Skeltonista, tässäkin oli kyse Ison-Britannian mestaruudesta, jota Williams vielä menestyksekkäästi puolusti. Seuraavaksi hän maksoi kalavelkoja turkkilaisille voittamalla Adnan Serinin kolmannessa erässä tuomarin keskeytyksellä. Kohta olikin aika ottaa uusintaottelu Matt Skeltonia vastaan, mutta tällä kertaa ottelu päättyi tappioon – niukkaan sellaiseen 12. erässä, eikä Williams ollut enää Britteinsaarten mestari.
Leimavero
Huvitilaisuuksien vaivaishuonemaksun leimavero korvasi 1920.
Eero Lehtovirta
Eero Elis Lehtovirta (28. marraskuuta 1926 – 27. kesäkuuta 2003 ) oli suomalainen kilpasoutaja.
Rivelino
Seuratasolla hän edusti kymmenen vuoden ajan brasiliaista suureuraa Corinthians, siirtyi sieltä toiseen brasilialaisseuraan Fluminense Football Club ja lopuksi Saudi-Arabiaan Al-Hilaliin.
Arnfinn Nesset
Orkdalilainen hoitola, jossa Nesset työskenteli, oli avattu vasta vuonna 1977. Epäilyksiä herättivät Nessetin hankkimat huomattavan suuret määrät Curacit-lääkettä. Aluksi Nesset väitti hankkineensa aineen koiraa varten, mutta myöhemmin hän ilmoitti surmanneensa 27 ihmistä toukokuun (vaikuttava aine suksametoni) 1977 ja marraskuun 1980 välisenä ajanjaksona.
Kaikkia tapauksia ei pystytty varmentamaan, vaikka viranomaiset löysivät 62 mahdollista uhria. Ruumiinavauksista ei ollut mainittavaa hyötyä, sillä Curacitin käytön merkit olivat kuluneena aikana saattaneet jo kadota elimistöistä.
Don Messick
Nuoruus
Muutettuaan takaisin Baltimoreen high schoolin jälkeen 16-vuotias Messick asui isovanhempiensa luona Bolton Hillissä, jossa hän kävi koulua Ramsay Street School of Actingissa, jonka aikana Messick esiintyi usein näytelmissä. Hän oli kuitenkin kiinnostunut radiossa näyttelemisestä, jonka tavoitteeseen Messick ei aivan heti päässyt. Haettuaan töitä Baltimoren WCAO-radioasemalta, jonka toimitusjohtaja hylkäsi hänet selkeän Maryland-aksenttinsa vuoksi. Messick lopulta onnistui poistamaan aksenttinsa, josta aikaisemmin ei edes välitetty. Radiolta kuitenkin vaadittiin hienostuneempia ääniä, mikä johti alun perin Messickin epäonnistumiseen saada töitä. Hän sai radiouransa alkuvaiheessa huonoja uutisia, kun hänen isänsä kuoli onnettomuudessa työskennellessään ystävänsä kanssa Nanticoken koululla. He olivat laskemassa lipputankoa, kunnes se sai kosketuksen sähkötolppien linjoilta tappaen kaikki kolme työntekijää. Messickin nuoremman veljen Tomin mukaan Don suhtautui isänsä kuolemaan hyvin aikuismaisesta ja jopa filosofisesti. Tämä ei jäänyt ainoaksi elämän muutokseksi, kun 18-vuotiaan Messickin oli aika mennä armeijaan. Hän matkasi junalla vuonna 1944 Baltimoresta mukanaan käsinukkensa kohti armeijan palvelukseen, jossa Messick vietti 20 kuukautta. Hänen kykynsä viihdyttää ihmisiä kuitenkin huomattiin hyvin nopeasti, jonka myötä Messick siirrettiin erityispalveluun, jolloin hän sai tilaisuuden kiertää pitkin Yhdysvaltoja esityksineen. Toisen maailmansodan loputtua Messick muutti Washingtonista San Franciscoon, jossa hänen armeijan aikainen ystävänsä tuotti ja näytteli KGO-radion ohjelmissa yhdessä vaimonsa kanssa. Messick näytteli ystävänsä radio-ohjelmissa, kunnes matkasi kohti Hollywoodia. Siellä häneen otti yhteyttä teatteriagentti, joka allekirjoitti sopimuksen Messickin kanssa vatsastapuhujan esityksistä. Samalla hän esiintyi paikallisissa teatterinäytelmissä. Messick teki esiintymisen kyky-ohjelmassa nimeltä Horace Height Show, jossa hänen vatsastapuhujan taidot huomattiin. Tämän seurauksena Messick pyydettiin muiden mukana kiertueelle Yhdysvaltoihin, mihin hän myös suostui. Tehdessään esityksiä muutaman viikon Messick päätti vaihtaa osavaltiota ja muutti takaisin itä-rannikolle. New Yorkissa Messick jatkoi vatsastapuhumisen kiertueitaan ja solmi myöhemmin kuudenvuoden sopimuksen esiintyäkseen yleisön edessä nukkeohjelmissa.
Mohamed Fofana
Mohamed Fofana (s. 21. lokakuuta 1985) on guinealainen jalkapalloilija. Hän edusti viimeksi Kakkosessa pelannutta FC Viikinkejä.
Seurajoukkueura
Kaudeksi 2011 hän siirtyi Ykkösessä pelaavaan FC PoPaan ja sieltä jo kesäkuun alussa Kakkosen B-lohkon Lohjan Palloon loppukauden mittaisella sopimuksella. Lohjalta hän siirtyi vuonna 2012 Atlantikseen, jossa hän pelasi 2 kautta. Kaudeksi 2014 Fofana siirtyi Ykkösen PK-35:een, jossa keskikenttäpelaaja pelasi ainoastaan 2 ottelua.
Viimeisin seura Fofanalla oli Kakkosessa pelaava FC Viikingit. Viikingeissä Fofana pelasi kausina 2015–2016 yhteensä 36 ottelua, joissa hän teki 8 maalia.
Määrällinen tutkimus
Esimerkiksi sosiologian tutkimuskohteena ovat ihmisten muodostamat yhteisöt sekä ihmisyhteisöjen toiminnasta seuraavat ilmiöt. Määrällisessä tutkimuksessa tutkija pyrkii keräämään itselleen empiiristä havaintoaineistoa. Havaintoaineistoa tarkastelemalla tutkija pyrkii ymmärtämään jotakin yhteiskunnallista ilmiötä. Havaintoaineistoa tarkastelemalla tutkija pyrkii tekemään yleistyksiä keräämästään havaintoaineistosta.
Kemijärven sellutehdas
Kemijärven selluloosatehtaan lakkauttamista vastustava kansanliike
Lapin metsäkeskuksen johtaja Jukka Ylimartimo ilmoitti kirjeessään 18. joulukuuta 2007, että Lapin hakkuusuunnitteeseen lisätään vuodesta 2008 alkaen 1 400 000 kiintokuutiometriä. Määrä on sama kuin minkä Kemijärven selluloosatehdas on käyttänyt selluloosan valmistukseen.
Toisaalta sellunvalmistuksen kansainvälisen oppikirjan mukaan hakkeen koko vaikuttaa sellun laatuun aivan samalla tavoin sekä eräkeitossa että jatkuvassa keitossa - kirja ei mainitse ongelmia harvennuspuun käyttämisenä hakkeen raaka-aineena
Uusia hankkeita
Syyskuussa 2018 hanke odotti ympäristölupaa.
Muinaismuistolaki
Muinaismuistolaki suojelee kiinteitä muinaisjäännöksiä Suomen alueella. Lain mukaan ”Kiinteät muinaisjäännökset ovat rauhoitettuja muistoina Suomen aikaisemmasta asutuksesta ja historiasta. Ilman tämän lain nojalla annettua lupaa on kiinteän muinaisjäännöksen kaivaminen, peittäminen, muuttaminen, vahingoittaminen, poistaminen ja muu siihen kajoaminen kielletty.” Muinaismuistolaki rauhoittaa kaikki lain piiriin kuuluvat kiinteät muinaisjäännökset automaattisesti.
Nivelrikko
Taudin kulku ja ennuste
Vaikka nivelrikkoa esiintyisikin nivelissä, voi kivutonta ja liikerajoitteista vapaata elämää jatkaa mahdollisesti vielä vuosia tai jopa vuosikymmeniä, kun vain poistaa elämästään nivelille haitallisia asioita ja lisää siihen nivelterveyttä edistäviä asioita.
Ennaltaehkäisy
Alaraajojen nivelrikkoa voi ehkäistä myös istumalla satulatuolissa, jossa lonkka- ja polvinivelten noin 135 asteen kulma on lähellä nivelten lepokulmaa. Näin istuen jänteiden kireyden vaikutuksesta nivelen rustopintoihin kohdistuva lisäkuormitus on pienin, jolloin rustopinnan aineenvaihdunta on vilkkain ja siten ns. terveellisin. Ratsastuksenomainen istuminen satulatuolissa ehkäisee erityisesti lonkkanivelen vaurioitumista, koska tuoli hieman levittää reisiä ja siten vähentää painetta rustopinnoilla. Tavallinen istuminen aiheuttaa suuren, staattisen paineen lonkkamaljan yläosaan, josta nivelrikko tavallisesti alkaa istumatyötä tekevillä. Kun tuoli tukee reittä ja reisiluun päätä "ylöspäin" ja yläkehon paine painaa lonkkaluita "alaspäin", niin paine kohdistuu juuri tähän ongelmapisteeseen.
Riskitekijät
Nivelrikon riski kasvaa, jos niveleen ja nivelrustoon (nestettä sisältävä, joustava ja erilaisia kuiturakenteita sisältävä "tyyny") kohdistuu tavallista enemmän painoa ja varsinkin jos paine on pitkäaikaista ja staattista. Paine voi syntyä tavallista painavammasta kehosta/yläruumiista, kantamisesta, istumisesta 90 asteen kulmassa, seisomisesta tai kaikkien näiden yhdistelmänä. Huonoryhtinen (eli tavallinen pyöreäselkäinen) istunta ja istunnan aikaiset virheelliset, mahdollisesti hyvinkin staattiset niskan ja yläselän asennot aiheuttavat keski-ikäisille helposti nivelrikkoa yläselän ja niskan nikamissa. Kantaminen, istuminen ja etukumara työasento ovat huomattavia riskitekijöitä myös alaselän fasettinivelille, erityisesti lantiorangan kahdessa alimmassa nikamamavälissä (nikamavälit L4/L5 ja L5/SI), koska niihin kohdistuu suurin kokonaiskuorma.
Hoito
Kansainvälisen Cochraine-yhdistyksen vuonna 2005 julkaiseman tutkimuskatsauksen mukaan matalatehoinen laserterapia vähensi aamujäykkyyden kestoa lähes puoli tuntia plasebohoitoon verrattuna. Kivut vähenivät lisäksi yksitoista prosenttiyksikköä enemmän kuin plaseboryhmällä. Potilaat määrittelivät kivun voimakkuuden asteikolla yhdestä kymmeneen. Katsauksessa tarkasteltiin viittä aiheesta laadittua kaksoissokkotutkimusta. Tutkittavat saivat yleensä neljän viikon pituisen hoitokuurin, joka koostui 2-3 viikoittaisesta hoitokerrasta. Hoidossa käytetty aallonpituus ja hoidokerran kesto vaihtelivat tutkimuksesta toiseen. Suurin osa tutkittavista kärsi sormien nivelrikosta.
Liikennevakuutuskeskus
Kansainvälinen toiminta
Euroopan unionin neljännen liikennevakuutusdirektiivin mukaan ETA-alueella toimivilla liikennevakuutusyhtiöillä on oltava jokaisessa ETA-maassa korvausedustaja, jolle vahingon kärsinyt voi esittää korvausvaatimuksensa. Joka maassa on kansallinen tietokeskus, josta saa korvausedustajia koskevat tiedot. Suomessa Liikennevakuutuskeskus on tällainen kansallinen tietokeskus. Lisäksi LVK toimii korvausedustajana ellei varsinaista edustajaa ole.
S/S Wiri
S/S Wiri oli rakennettu 1898 Port Glasgowssa Skotlannissa Wm. Hamilton & Companyn telakalla. Laivan vetoisuus oli 3 534 bruttorekisteritonnia, pituus 100,37 metriä, leveys 13,89 metriä ja syväys 7,25 metriä. Laivan kolmisyinterisen höyrykoneen teho oli 1 400 hevosvoimaa ja suurin nopeus 11 solmua. Laiva oli vuoteen 1929 saakka kööpenhaminalaisen Norden D/S varustamon omistuksessa nimellä S/S Nordhavet. Antti Wihuri osti laivan vuonna 1929 ja sen kotisatamaksi tuli Helsinki. Laiva kuljetti pääasiassa propsia Suomen satamista paperipuuksi Hollantiin ja Belgiaan ja toi paluulastina koksia Suomeen.
Wirin haaksirikko
Wirin kapteenin 30. joulukuuta antaman meriselityksen mukaan onnettomuuden syinä olivat sakea lumimyrsky, kansilastin jäätyminen ja itään kulkenut merivirta. Keväällä 1931 Wirin hylystä purettiin koksilastia ja muuta irtaimistoa. Itse laivaa ei kuitenkaan pystytty pelastamaan pohjavaurioiden takia. Hylystä suunniteltiin pysyvää merimerkkiä mutta lopulta se kuitenkin myytiin romuksi. Hylyn romutus tapahtui kesään 1938 mennessä.
Nivelrikko
Hoito
Säännöllinen liikkuuvuusharjoitteiden suorittaminen poistaa mahdollisia jäykkyydestä aiheutuvia toimintarajoitteita. Akuutissa kivussa ja vaikeimpien kipujaksojen aikana pidetään taukoa aktiivisemmasta harjoittelusta. Se ei tarkoita kuitenkaan täydellistä liikkumattomuutta, joka on haitallista nivelille pitkään jatkuessaan. Liikunnalla on myös kipua lievittävää vaikutusta, joka perustuu siihen, että se lisää endorfiinien eritystä. On kuitenkin on tärkeää tunnistaa, millainen liikunta aiheuttaa kipujen pahenemista, lihasheikkoutta ja turvotusta. . Liikunnasta johtuva kivun lisääntyminen ei saisi kestää yli kahta tuntia eikä se saisi pahentua öisin.
In My Life
”In My Life” on The Beatlesin kappale vuonna 1965 julkaistulta Rubber Soul -albumilta. Kappaleen sanoituksen on tehnyt John Lennon. Sävellyksestä Lennonilla ja Paul McCartneyllä on erilaiset muistikuvat. Omasta mielestään McCartney kirjoitti koko melodian, Lennonin mielestä vain väliosan ja harmoniat. Kappale merkittiin yhtyeen silloisen tavan mukaan molempien sanoittamaksi ja säveltämäksi. Vuonna 2018 Harvardin tilastotieteen luennoitsija Mark Glickman ja Dalhousien yliopiston matematiikan professori Jason Brown tutkivat sävellystä ja tulivat siihen tulokseen, että se on selvästi lähempänä Lennonin kuin McCartneyn tyyliä.
Luettelo pikkuplaneetoista: 115001–116000
Lähteet
Zoznam planétok 115001-115250
Tšernihivin kuvernementti
Tšernihivin kuvernementti eli Tšernigovin kuvernementti  oli Venäjän keisarikunnan vuosina 1802–1925. Se perustettiin aiemman Vähä-Venäjän kuvernementin (, 1764-1781 ja 1796-1802) pohjoisosasta; samalla eteläosasta muodostettiin Pultavan kuvernementti. 270px|thumb|left|Tšernihivin kuvernementti vuonna 1821. 270px|thumb|left|Tšernihivin kuvernementti vuonna 1923. Kuvernemenin naapureina olivat lännessä Kiovan kuvernementti ja Minskin kuvernementti, pohjoisessa Mogiljovin kuvernementti (Mahiljoun kuvernementti) ja Smolenskin kuvernementti, idässä Kurskin kuvernementti ja etelässä Pultavan kuvernementti.
Fujitsu Finland
Historia
Vuonna 2000 nimi vaihtui ICL Invia Oyj:ksi, ja yhtiö valmistautui listautumaan Helsingin pörssiin. Internet-huuma oli kuitenkin laantumassa, ja kuplan puhkeaminen lähestyi, joten yhtiö lykkäsi listautumissuunnitelmaa ja myöhemmin luopui siitä. Vuonna 2002 yhtiön nimi muutettiin Fujitsu Invia Oyj:ksi. Fujitsu Services Oy oli nimenä käytössä lokakuusta 2003 lähtien. Fujitsu Technology Solutions Oy fuusioitui Fujitsu Services Oy:hyn keväällä 2010. Fujitsu Services Oy:n nimi muuttui 1.10.2011 Fujitsu Finland Oy:ksi.
Sotilasammattihenkilö
Palvelusarvot
Sotilasammattihenkilöiden reservin sotilasarvo oli palvelusarvosta riippumaton.
Summan paperitehdas
Nykyinen toiminta
Vuoden 2009 alussa Stora Enso ilmoitti myyneensä tehtaan toimitilat internet-yhtiö Googlelle 40 miljoonalla eurolla. Google rakensi tehtaaseen palvelinkeskuksen, joka valmistui keväällä 2011. Se otettiin käyttöön syyskuussa 2011. Google ilmoitti elokuussa 2012 laajentavansa palvelintiloja, ja ottamalla käyttöön toisen hallin. 150 miljoonan euron hintaisen rakennustyön oli määrä kestää puolitoista vuotta.
Tehtaan paperikoneet
Kahden vanhimman paperikoneen alkuperäinen tuotanto oli yhteensä noin 200 000 tonnia vuodessa. Paperikoneiden 2 ja 3 tuotanto oli yhteensä noin 415 000 tonnia vuodessa. Paperikoneet PK1 ja PK2 olivat lähes identtisiä alkuperäiseltä konstruktioltaan.
Tehdaspalokunta
Tehtaalla oli myös tehdaspalokunta, jolla oli loppuvaiheessa seuraava ajoneuvokalusto:
Astana Qazaqstan Team
Tallin kapteenin Aleksandr Vinokurovin annettua positiivisen dopingnäytteen vuoden 2007 Ranskan ympäriajon 13. etapin jälkeen tehdyssä testissä, tallia pyydettiin vetäytymään kilpailusta välittömästi ja talli noudatti pyyntöä. Vinokurovin B-näytekin oli positiivinen, jonka jälkeen Astana irtisanoi hänet. Elokuussa 2007 myös tallin toinen kazakstanilaistähti Andrei Kašetškin jäi kiinni dopingista.
Sopimussotilas
Sopimussotilas on vuonna 1999 käyttöön otettu Suomen puolustusvoimien sotilasvirka, jonka tarkoituksena on tuottaa ammattitaitoista reserviä. Sopimussotilaan tehtävät määräytyvät pitkälti palveluspaikan mukaan. Perusyksiköissä heidän tehtävänsä on auttaa kantahenkilökuntaa koulutusten ja harjoitusten pitämisessä. Lisäksi heitä on muun muassa vartiopäällikköinä ja teknisissä erikoistehtävissä. Myös EU-valmiusjoukkoon kouluttautuvat ovat sopimussotilaita.
Kreisibailut Vol 22
Kreisibailut Vol 22 on Smurffien 22. albumi. Se julkaistiin 22. marraskuuta 2013.
Konglomeraatti (liiketalous)
Konglomeraatti on monialayritys, konserniyritys, jossa on monenlaisia eri toimialan yrityksiä, joiden keskinäinen synergia voidaan katsoa heikoksi. Konglomeraatit olivat tavoiteltuja 1960-luvulla ja 1970-luvun alkupuolella, jolloin rahoituksen ja markkinoinnin kannalta pidettiin suurta monialaista konsernirakennetta edullisena.
Eos
Eoksella on kaksi sisarusta: auringon jumala Helios ja kuun jumalatar Selene. Eos solmi avioliiton titaani Astraioksen kanssa ja synnytti tähdet ja tuulet.
Argalastí
Argalastí on Kreikan kylä sekä samanniminen Nótio Pílion kunnan kunnallisyksikkö (Δημοτική Ενότητα Αργαλαστής, Dimotikí Enótita Argalastís) ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 1 985 ja varsinaisen Argalastín kylän väkiluku 1 321 (2011). Argalastí on Nótio Pílion kunnan kuntakeskus.
Robert Beltran
Tausta
Beltranin vanhemmat ovat meksikolaisia. Hänellä on seitsemän veljeä sekä kaksi siskoa. Samasta sisarusparvesta on lähtöisin myös tunnettu jazz-muusikko Louie Cruz Beltran. Robert Beltran kävi Etelä-Bakersfieldin high schoolia sekä Bakersfieldin yliopistoa.
Créteil
Keskiaika
Vuosina 1315–1316 kylä kärsi pahasta nälänhädästä, joka johtui huonoista sääoloista. Myös satavuotinen sota (1337–1453) oli Créteilille kohtalokas, kun englantilaiset ja burgundilaiset valloittivat sen ryöstäen ja polttaen sen lähes maan tasalle. Kylä uudelleenrakennettiin ja sinne avattiin sairaala vuonna 1471.
1800-luku
Vuosisadan lopussa Créteilin ja Pariisin välille avattiin hevosvetoinen raitiotie.
Väestö
Vuoden 2005 väestönlaskennan mukaan Créteilissä oli vuoden 2004 alussa 36 102 asuntoa (5,1 % enemmän kuin vuonna 1999), joissa asui 34 511 kotitaloutta (9,4 % enemmän kuin 1999). Näistä asunnoista 91 % oli kerrostaloasuntoja (90 % vuonna 1999), ja vuokralla asui 61 % talouksista (64 % vuonna 1999). Talouksista 71 prosentilla oli käytössään auto (73 % vuonna 1999).
Talous
Nykyisin Créteilissä toimii noin neljä tuhatta yritystä, ja monella ranskalaisella suuryrityksellä on kaupungissa pääkonttori. Liikevaihdoltaan suurimmat Créteilissä pääkonttoriaan pitävät yritykset vuonna 2003 olivat Système U, Phoenix Pharma, Valeo ja Pernod Ricard. Kaupungissa on yhteensä noin 48 000 työpaikkaa, joista puolet julkisella sektorilla. Kaupungin työttömyysaste vuonna 2004 oli 8,6 %, kun se Ranskassa on keskimäärin 9,9 %.
Kawasaki (moottoripyörämerkki)
Tuotannosta poistunut mallisto
Kawasaki-klassikot valmistuksen aloittamisvuoden mukaisessa järjestyksessä, suluissa tuotantovuodet,. Klassikko-Kawasakeihin keskittynyt merkkikerho Suomessa on Classic Kawasaki Club Finland
Peterborough
Peterborough on noin asukkaan katedraalikaupunki (city) ja yhtenäishallintopiiri Cambridgeshiren kreivikunnassa Itä-Englannissa. Se sijaitsee Nenejoen varrella, lähellä the Fens -nimistä entistä kosteikkoa, joka kuivatettiin 1600–1800-luvuilla pelloiksi. Hallintopiiriin kuuluu Peterborough’n kaupunkialueen lisäksi laajalti metsää ja maaseutua.
Astakos
Astakos voi viitata seuraaviin:
La rondine
Kevyen oopperan synty
La Rondine on ainoa ooppera, jonka on tuottanut Casa Sonzogno. Se on myös ainoa teos Puccinin uralla, jossa hän teki sopimuksen ennen kuin tiesi millainen oopperan tarina olisi. Puccini allekirjoitti sopimuksen 18. huhtikuuta 1914 ja teoksen nimeksi tulisi La rondine.
Ensi-ilta
Kapellimestari 	Gino Marinuzzi
Richard III
Kohtaukset
Yorkit hyökkäävät Gloucesterin herttua Richardin johdolla Lancasterien päämajaan Tewkesburyyn ja surmaavat vanhan kuninkaan sekä kruununprinssin.
Richard määrää Tyrellin murhaamaan Towerissa olevan Clarencen ja palkkaa Tyrellin toveriksi roistomaisen lintujenkasvattajan. Kuninkaanlinnassa pidetään perhepäivälliset, joilla Richard sekä kuningatar veljineen ajautuvat räiskyvään riitaan.
Richard haluaa naida veljentyttärensä, prinsessa Elisabethin, turvatakseen valtansa kuultuaan Richmondin haluavan prinsessan vaimokseen. Richard kutsuu tytön äidin juttusilleen ja lupaa prinsessalle upean tulevaisuuden. Kuningatar ei usko.
Vsevolod Meyerhold
Naamiohuvit 1917
Anarkia oli vallannut Petrogradin. Keisarillinen Aleksandrinski-teatteri tuotti Mihail Lermontovin näytelmän Naamiohuvit, jonka oli ohjannut Meyerhold ja lavastanut Aleksandr Golovin. Sen loputtomat harjoitukset, jotka olivat jatkuneet viisi vuotta Meyerholdin johdolla, olivat muuttuneet eräänlaiseksi teatterirituaaliksi. Golovin oli laatinut neljätuhatta luonnosta pukuja, maskeja, huonekaluja ja muita lavasteita varten, mikä on ennätys Venäjän teatterihistoriassa.
Kulttuuripolitiikan muutokset
Koko 1920-luvun ajan Neuvostoliiton taide-elämä koostui erilaisista ryhmittymistä ja tyylisuunnista, joiden välillä käytiin hyvinkin teräviä taisteluja. Taistelut jäivät useimmiten kuitenkin esteettiselle perustalle, joskin kovia poliittisia syytöksiä sinkoiltiin edestakaisin. Vuosikymmenen lopulla Neuvostoliiton taide-elämässä tapahtui suuria muutoksia. Jo vuodesta 1926 nämä muutokset olivat nähtävissä, mutta vuoteen 1929 mennessä ne olivat melko vakiintuneet. Valta keskittyi sekä hallinnossa että kulttuurielämässä.
Tragedioiden kausi
Vuosina 1933–1935 Meyerhold ohjasi klassikkoja, joista mainittakoon Kretsinskin Häät ja Alexandre Dumas'n Kamelianainen, jossa hänen vaimonsa Zinaida Reich oli pääosassa. Meyerholdin klassikkovalinnat olivat sikäli mielenkiintoisia, että tuohon aikaan virallinen kulttuuripolitiikka Neuvostoliitossa nosti klassisen taiteen esikuvaksi.
Rudyard Kipling
Lapsuus ja nuoruus
Vuonna 1878 Rudyard Kipling hyväksyttiin oppilaaksi upseerien pojille tarkoitettuun United Services College -yksityiskouluun Devoniin. Koulu oli armeijapalvelukseen valmistava, ja se oli aluksi rankka kokemus Rudyardille, mutta johti lopulta vahvojen ystävyyssiteiden solmimiseen. Kokemusten pohjalta syntyi 1899 romaani Minä ja kumppanit (Stalky & Co.). Poikakoulun aikoina Rudyard tutustui ja rakastui Florence Garrardiin, joka asui yhdessä Lorne Lodgeen palanneen Trixin kanssa. Florence taas oli Kiplingin esikoisromaanin Valon kadotessa (The Light that Failed) (1890) toisen päähenkilön, Maisien, esikuva.
Avioliitto ja Yhdysvalloissa vietetty aika
Kipling viihtyi ulkoilmassa, eikä vähiten Vermontissa, jonka ihmeitä oli lehtien värien muuttuminen joka syksy. Hän kuvaili tätä syksyn hetkeä kirjeessään: ”Pieni vaahtera loisti yllättäen verenpunaisena vasten tummanvihreää kuusivyöhykettä. Seuraavana aamuna vastaussignaali tuli suolta, jossa sumakki kasvaa. Kolme päivää myöhemmin rinteet olivat tulessa niin laajasti kuin silmä kykenee hahmottamaan, ja tiet olivat päällystetty purppuralla ja kullalla. Sitten kostea tuuli puhalsi ja pilasi tämän kauniin armeijan univormut; ja tammet, jotka olivat pitäneet itsensä reservissä, pukivat päälleen yksinkertaisen ja pronssisen rintapanssarinsa ja seisoivat tiukasti viimeiseen poislentäneeseen lehteen asti, kunnes jäljellä ei ollut mitään muuta kuin kynällä varjostetut paljaat oksat, ja ihminen kykeni näkemään suoraan metsän kaikkein syvimpään sydämeen.”
Kuuluisuus ja vuodet Sussexissa
Kipling kirjoitti kaksi tieteisfiktioon lukeutuvaa novellia: ”With the Night Mail” (1905) ja ”As Easy As A. B. C” (1912), jotka kumpikin sijoittuvat Kiplingin luomaan Aerial Board of Control-organisaation johtamaan 2000-luvun maailmaan. Nämä lukeutuvat kovaan tieteiskirjallisuuteen.
Poliittiset mielipiteet
Kipling oli vankkumaton bolševismin vastustaja, kuten oli myös hänen ystävänsä H. Rider Haggard. He olivat ystävystyneet Kiplingin saavuttua Lontooseen 1889 paljolti sen ansiosta, että he omasivat samat mielipiteet, ja he säilyivätkin ystävinä koko loppuelämän.
Ennen ensimmäistä maailmansotaa Kipling pyrki varoittamaan ja herättämään kansakuntaa tulevasta suursodasta Saksaa vastaan. Hän puhui sotaan varustautumisen ja maanpuolustustahdon puolesta. Lopulta sodan puhjettua Kipling monien muiden kirjailijoiden tapaan kirjoitti pamfletteja, joissa intohimoisesti tuki Britannian sotapyrkimyksiä.
Nikolai Tšernyševski
Suku ja koulutus
Tšernyševski oli syntyjään köyhä papin poika Saratovista. Hänen isänsä oli Saratovin Aleksanteri Nevskin katedraalin ylipappi (ven. протоиерея) Gavril Ivanovitš Tšernyševski (1793-1861). Poika kärsi vakavasta likinäköisyydestä lapsuudesta asti. Koska huonon näkökykynsä vuoksi hän ei voinut veistää puuta, muovailla savea eikä kutoa verkkoja, kirjat houkuttelivat pojan pariinsa. Poika luki paljon ja joskus perheessä häntä kutsuttiin lempinimellä "bibliofagi", kirjojen ahmija. Hän sai kotona erinomaisen kasvatuksen. Nikolain isä ja Nikolain serkku L. N. Pypin opettivat häntä 14-vuotiaaksi asti kotona ja poika oppi mm. latinaa. Hän sai myös ranskan kielen opetusta.
Hän opiskeli seuraavaksi paikallisessa pappisseminaarissa, jossa hän oppi englantia, ranskaa, saksaa, italiaa, latinaa, kreikkaa ja kirkkoslaavia. Sieltä hän sai rakkauden kirjallisuuteen ennen pääsyään Pietarin yliopistoon vuonna 1846.
Honda CB 750 Four
thumb|200px|Honda CB 750 K1 (1971). thumb|200px|Honda CB 750 K1 thumb|200px|Lähikuva Honda CB 750:n moottorista
The Spell
Helsingin Sanomissa albumia luonnehdittiin siististi ja ammattitaitoisesti tehdyksi ”levyraatirockiksi”, josta kuitenkin puuttuu rockin energiaa, hevin kiihkoa, elävyyttä ja aitoutta. ”The Spell jää taustamusiikiksi, aikuisten vaihtoehdoksi viihteelle.”
Jaime Nunó
Jaume Nunó syntyi Gironassa, Kataloniassa vuonna 1824. Hänen molemmat vanhempansa kuolivat hänen ollessaan lapsi. Vanhempiensa kuoleman jälkeen Nunó asui setänsä luona Barcelonassa. Myöhemmin hän opiskeli musiikkia Severio Mercadanten johdolla Italiassa. Aikuisena Nunó siirtyi Yhdysvaltoihin, jossa hän toimi kapellimestarina ja oopperanjohtajana. Nunó kuoli New Yorkissa vuonna 1908.
Bikvadraattinen yhtälö
Bikvadraattiseksi yhtälöksi kutsutaan neljännen asteen polynomiyhtälöä, josta paritonta astetta olevat termit puuttuvat. Se on siis muotoa
Unta ja totta - Toisenlainen Toivo Kärki på annat vis
- Muut julkaisemattomat 1980-luvun sävellykset  (5 kpl)
Albumin sisältö
22. Viimeinen kehtolaulu (1943, san. Aino Kallas, sov. Toivo Kärki, es. Leena Suurpää, Katja Hirvonen ja Laura Mäkelä)
Monisto
Historia
Historiallisesti moniston käsite sai alkunsa käyrien ja pintojen teoriasta, kun matemaattisia määritelmiä täsmennettiin. Vanhoja geometrian lähteitä tarkasteltaessa on siis otettava huomioon, että esimerkiksi käsitteitä joukko-oppi, funktio, jatkuvuus ja topologia joko ei tunnettu tai ne olivat epätäsmällisesti. Esimerkiksi Riemann, Gauss ja Poincaré määrittelivät monistot yhtälö­ryhmien ratkaisuina, jotka nykyisen terminologian mukaan ovat alimonistoja. Tämä näkyy vanhoissa differentiaaligeometrian kirjoissa (esim. ). Klassiset monistot olivat usein polynomisten yhtälöiden ratkaisuja ja niin ollen niin kutsuttuja algebrallisia varistoja, joita tutkitaan algebrallisessa geometriassa. Vanhin lähde, jossa monisto on määritelty kutakuinkin nykyiseen tapaan, on Whiteheadin ja Veblenin kirjasta vuodelta 1936. Myöhemmin Whitney osoitti, että monet aikaisemmat määritelmät olivat ekvivalentteja Whiteheadin ja Veblenin määritelmän kanssa. Historiallisesta epätäsmällisyydestä seurasi, että useita vanhoja lauseita on jouduttu todistamaan uudelleen ja tarkentamaan niissä esiintyviä oletuksia.
Liejukotilo
Liejukotilo (Valvata piscinalis) on makeassa ja murtovedessä elävä nilviäinen, jota tavataan laajasti pohjoisella pallonpuoliskolla. Sen kuoressa on 4 tai 5 kierrettä ja sen koko on 5-10 mm.
.NET Messenger Service
Palvelu on integroituna Windows XP käyttöjärjestelmässä, jossa järjestelmään luoduille käyttäjätunnuksille voi asettaa oman .NET service tunnuksen.
Oppi ja liitot
Historia
Osa kirkon jäsenistä epäili yksittäisten ilmoitusten tarkan sanamuodon luotettavuutta. Joseph Smith haastoi epäilijöitä ottamaan vaikkapa kaikkein vähäisimmän Käskyjen kirjan ilmoituksen ja sitten valitsemaan keskuudestaan kaikkein viisaimman, jonka tulisi kirjoittaa tämän vertaisen (Oppi ja liitot 67:6-7). Epäilijät valitsivat William E. McLellinin, jota pidettiin kyvykkäänä miehenä, mutta hän ei kyennyt tuottamaan kilpailevaa ilmoitusta (History of the Church, 1:226).
Muut yhteisöt
Strangiittien myöhempien aikojen pyhien Jeesuksen Kristuksen kirkko käyttää vuoden 1846 versiota, joka on käytännössä identtinen vuoden 1844 version kanssa. The Church of Christ (Temple Lot) käyttää ainoana vuoden 1833 Käskyjen kirjaa.
Robert Gabriel Mugaben kansainvälinen lentoasema
Robert Gabriel Mugaben kansainvälinen lentoasema palvelee Zimbabwen pääkaupunkia Hararea. Lentokentän nimi oli vuosina 1957–1980 Salisburyn lentoasema, ja vuosina 1980–2017 Hararen kansainvälinen lentoasema. Nykyisen nimen lentoasema sai Zimbabwen silloisen presidentin Robert Mugaben mukaan. Se rakennettiin vuonna 1957 ja toimii Air Zimbabwe -lentoyhtiön solmukohtana.
Eduskunnan kirjasto
Kirjaston hallitus
Verkkopalveluasiantuntija Jani Stenvall (varajäsenenään tietoasiantuntija Sari Koski)
Hurmio (elokuva)
Juoni
Vanhempi mies Emil ja nuori Eva avioituvat. Hääyöstä tulee Evalle pettymys, sillä tuore aviomies on ahdasmielinen ja kylmä. Elettyään jonkin aikaa onnettomassa avioliitossa Eva palaa isänsä luokse ja avioero laitetaan vireille.
Zen ja moottoripyörän kunnossapito
Juoni
Teoksen eräitä teemoja ovat: laadun eli hyvän olemus ja sen pyrkimys paeta määrittely-yrityksiä, filosofian ja retoriikan opetus, suhtautuminen teknologiaan, pojan ja isän välinen suhde, mielisairaus sekä neljän hengen matka moottoripyörillä Yhdysvaltojen halki.
Roman Zobnin
Zobnin on aiemmin edustanut Akademija Toljattia vuosina 2011–2013 ja Dynamo Moskovaa vuosina 2013–2016. Hän on voittanut Spartak Moskovan joukkueessa Venäjän-mestaruuden vuonna 2017. Hän on kauden 2020–2021 loppuun mennessä pelannut 170 valioliigaottelua ja tehnyt niissä kahdeksan maalia.
Mikko Hietaharju
Henkilöhistoria
Mikko Hietaharju syntyi Artturi ja Mirjam Hietaharjun perheeseen. Hänen puolisonsa vuodesta 1974 on psykologi Anna-Liisa Laitinen. Hietaharju tuli ylioppilaaksi 1969 ja valmistui yhteiskuntatieteiden kandidaatiksi 1975 ja liikuntatieteiden kandidaatiksi 1976. Filosofian tohtoriksi hän väitteli Jyväskylän yliopistossa 2006. Hietaharju on työskennellyt Jyväskylän yliopiston palveluksessa 1975–1985, stipendiaattina 1986–1987, Keski-Suomen läänin valokuvataiteen ohjaavana läänintaiteilijana 1988–1997 sekä Tampereen yliopiston vs. lehtorina 1998–1998. Vuonna 1999 hänestä tuli Jyväskylän aikuiskoulutuskeskuksen kouluttaja. Hietaharju on myös toiminut valokuva- ja musiikkikriitikkona. Hän on pitänyt useita yksityisnäyttelyitä ja osallistunut yhteisnäyttelyihin vuodesta 1978. Hän sai valokuvataiteen valtionpalkinnon vuonna 1985 (Fotogenesis-ryhmä).
Sensorinen deprivaatio
Historia
Kanadalainen psykologi Donald Hebb alkoi vuonna 1951 Yhdysvaltain keskustiedustelupalvelu CIA:n rahoittamana tutkia, voitaisiinko aistieristystä hyödyntää kuulustelutekniikkana ja apuna ajatusten istuttamisessa kuulusteltavaan. Hebb makuutti koehenkilöitään pienen huoneen sängyssä sumennetussa valossa ja hiljaisessa huminassa. Hebbin salaisten tutkimusten jälkeen aistieristyksen tutkimusta jatkoivat muutkin tutkijat Kanadassa ja muissa maissa. Yhdysvaltalainen delfiinien tutkija John C. Lilly kehitti kelluntatankin ja keskittyi aistieristyskokeissaan kuulustelutekniikoiden sijasta rentoutumistekniikohin ja psykedeelisiin matkoihin. Aistieristystutkimus hiipui 1960-luvun lopulla.
Vaikutukset
Yli kahden vuorokauden aistieristyksen jälkeen henkilö usein huomaa ajattelunsa alkavan polveilla aiempaa vapaammin päiväunelmissa ja fantasioissa, usein seksuaalisissa. Jotkut ovat raportoineet tyhjistä hetkistä, jolloin he ovat tunteneet täydellistä kyllästymistä ja väsymystä. Pienikin aistiärsytyksen lähde on tällöin saattanut täyttää koko tajunnan sietämättömän voimakkaasti. Henkilön mieliala voi vaihdella ja ärtymys lisääntyä. Henkilö saattaa alkaa tuntea paranoidisesti, että kokeen tekijöillä on jotain häntä vastaan tai että he ovat lähteneet pois.
Njurba
Väestö
Vuonna 2008 Njurban asukasluku oli 9 700. Vuonna 2002  väestöstä oli naisia 52,9 prosenttia ja miehiä 47,1 prosenttia.
Brittiläinen viittomakieli
Historia
thumb|250px|BSL:n kaksikätiset sormiaakkoset, jotka eroavat täysin amerikkalaisen viittomakielen aakkosista.
Nimet
Brittiläisillä kuuroilla on tapana antaa toisilleen ns. viittomanimiä jatkuvan sormilla tavaamisen sijaan. Kuulevat brittiläisen viittomakieliset eivät kutsu toisiaan viittomanimillä vaan käyttävät sormiaakkosia.
Epidauros
Maantiede
Epidauroksen antiikin aikainen kaupunki sijaitsi nykyisen Archaía Epídavroksen (aiemmin Palaiá Epídavros, ”Vanha Epídavros”) kylän paikalla Saroninlahden lounaisrannalla, Peloponnesoksen niemimaan koillisosassa sijaitsevan Argoliin niemimaan itärannikolla. Sen akropoliina eli yläkaupunkina ja linnavuorena toimi niemessä oleva kukkula heti nykyisen kylän kaakkoispuolella.
L’Hôpitalin sääntö
Esimerkkejä l’Hôpitalin säännön käytöstä
Käytetään merkintää == osoittamaan l’Hôpitalin säännön soveltamista esimerkeissä.
Äideistä parhain (romaani)
Lähteet
Äideistä parhain Äideistä parhain
Täpläpunahai
Täpläpunahait elävät itäisellä Atlantilla päiväntasaajalta Norjan rannikolle sekä Välimerellä. Ne voivat elää jopa 25–30-vuotiaiksi. Laji käyttää ravinnokseen muita kaloja. Täpläpunahain lihaa käytetään ihmisravintona ja kalajauhon raaka-aineena.
Raumaster
1984–1989
Miehillä oli pitkä kokemus toimialalta ja he olivat tottuneet tekemään töitä yhdessä. Yhtiön toimintaidea oli Suomessa vielä harvinainen: yhtiö suunnitteli laitekokonaisuudet ja teetti ne alihankintana. Myös asennukseen käytettiin alihankintaa. Yhtiön ensimmäinen tilaus oli ruuvipurkain Suomen Sokeri n Salon tehtaalle kesäkuussa 1984. Useat yhtiön ensimmäisistä työntekijöistä olivat entisiä lönnströmiläisiä tai Porin teknillisestä opistosta valmistuneita. Ensimmäinen ulkomaankauppa tehtiin vuonna 1985 Ruotsin Gävleen.
2010–2019
Raumaster alkoi panostaa eukalyptuspuun kuorinta- ja haketusteknologian kehitykseen 2010-luvulla.
Pneuplan Oy väitti Raumaster Oy:n käyttäneen oikeudettomasti pneumaattisten kuljettimien valmistamiseen liittyviä yrityssalaisuuksia vuosina 2005-2017. Maaliskuussa 2017 Pirkanmaan käräjäoikeus hylkäsi Raumasteria vastaan nostetut syytteet. Vuonna 2017 Raumaster työllisti lähes 300 henkilöä, joista yli 200 oli Raumalla.
Samaria (kaupunki)
Samaria, myöhemmin Sebaste , oli muinainen kaupunki Palestiinassa nykyisellä Länsirannalla. Se oli 900–700-luvuilla eaa. Israelin kuningaskunnan pääkaupunki. Kaupungin arkeologinen alue sijaitsee nykyisen Sebastian palestiinalaiskylän länsilaidalla.
Varhaishistoria
pienoiskuva|vasen|Samarian eli Sebasten raunioita. pienoiskuva|vasen|Samarian eli Sebasten raunioita. Samariaa piiritettiin monet kerrat. Hasaelin johtama Syyrian armeija piiritti sitä pitkään Ahabin aikana noin vuonna 892 eaa., mutta kaupunki kesti piirityksen, mikä kertoo sen linnoitteiden voimakkuudesta. Assyrian kuninkaat Salmanassar V ja Sargon II valtasivat lopulta Samarian kolmivuotisen piirityksen jälkeen profeetta Hoosean aikana vuonna 721 eaa. Israelin heimot vietiin pakkosiirtolaisuuteen, josta nämä eivät koskaan palanneet, ja maahan asettui kaldealaisia asukkaita.
Israelilaisen rautakauden kaupunki
Palatsin alueelta on löydetty enemmän kuin 500 norsunluusirpaletta, joiden arvellaan olevan peräisin palatsissa olleesta, Vanhan testamentin mainitsemasta norsunluuhuoneesta, ja noin 70 ostrakonia, joissa on piirtokirjoituksia. Palatsin lähellä on saattanut olla israelilaiskaudella temppeli samoin kuin Jerusalemissa.
Pentti Karvonen (juoksija)
Ura
Karvonen edusti Suomea vuosina 1954–1955 ja 1959–1962 yhteensä 16 maaottelussa, joista yksi lasketaan B-maaotteluksi. Hän toimi Suomen Urheiluliiton lajivalmentajana vuosina 1964–1965 ja 1967–1975. Myöhemmin hän on toiminut SUL:n johtotehtävissä: hallituksen jäsenenä 1970–1983 ja 1988–1995 (varapuheenjohtajana 1981–1983 ja 1989–1995), liittovaltuuston jäsenenä 1985–1987 ja 1996–1998 (varapuheenjohtajana 1987) sekä Uudenmaan piirin puheenjohtajana 1970–1988. Hän on toiminut 2000-luvulla Suomen Kyykkäliiton puheenjohtajana.
Ammatillinen kuntoutus
Ammatillinen kuntoutus käsittää ne toimenpiteet, joiden tarkoituksena on tukea vammaisen tai pitkäaikaissairaan henkilön työhön pääsyä, työssä jatkamista tai työhön palaamista. Ammatillinen kuntoutus sisältää näin ollen koulutusta, valmennusta, ohjausta, työolosuhteiden muuttamista, elinkeinon ja ammatin harjoittamisen tukea ja palkkatukea työnantajalle sekä vajaakuntoisten erityistyöllistämistä eri muodoissaan. Vastuu ammatillisesta kuntoutuksesta jakautuu useille viranomaisille ja järjestelmille, joista merkittävimmät ovat työhallinto, koulutoimi, Kela, työeläkelaitokset ja vakuutusyhtiöt.
Ammatillisen kuntoutuksen sisältö
Ammatillinen kuntoutuminen on kuntoutuksen alkuperäinen päätehtävä. Suomen lainsäädännön ensimmäiset kuntoutussäädökset – sotainvalidien työhuoltoasetus (vuodelta 1942) ja invaliidihuoltolaki (1946) – olivat puhtaasti ammatillisen kuntoutuksen lakeja. Invaliidihuoltolaissa ammatillista kuntoutusta sanottiinkin työhuolloksi. Ammatillisen kuntoutuksen kokonaisuuden kannalta tärkein ohjelma oli Kansainvälisen työjärjestön (ILO) vuonna 1955 hyväksymä suositus 99/1955, joka esitti jäsenmailleen miten ammatillisen kuntoutuksen muodostama kokonaisuus – ammatinvalinnanohjaus, ammattikoulutus, työhönsijoitus, suojatyö – tulisi järjestää.
Pohjoisgermaaniset kansat
Nykyajan pohjoisgermaanisia etnisiä ryhmiä ovat tanskalaiset, islantilaiset, norjalaiset, ruotsalaiset ja färsaarelaiset. Näitä ryhmiä kutsutaan monesti skandinaaveiksi, mutta islantilaiset ja färsaarelaiset lasketaan joskus tämän termin ulkopuolelle.
Ylämongolit
Kiinan vallan alaisuuteen
Kiinalaiset toivat lopun Tiibetiä hallinneiden kaanien joukolle. Asemansa menettäneenä Dashi-Baaturin poika Lubsang-Danzin kapinoi Qing-dynastiaa vastaan vuonna 1723. Hänen joukkonsa hävitettiin kuitenkin jo seuraavan vuoden puolella ja hän pakeni džungarien maille, jossa Qing-dyanstian joukot saivat hänet kiinni vuonna 1755 ja teloittivat hänet. Qing-dynastian hallinto erotteli Kökenuurin mongolit omiksi hallinnollisiksi yksiköikseen erottaen nämä tiibetiläisistä paimentolaisista samalla alueella. Tämä heikensi ylämongolien asemaa merkittävästi. 1700-luvun aikana tiibetiläisten muuttoliikkeet aiheuttivatkin suurta tuhoa heidän keskuudessaan ja 1897 hui-kiinalaiset kapinalliset aiheuttivat jälleen tuhoa paikallisten mongolien keskuudessa.
Digitaalinen suodatus
Digitaalisten suodattimien etuja
Digitaalisilla suodattimilla saavutetaan paljon parempi signaalikohinasuhde kuin analogisilla suodattimilla, jotka lisäävät signaaliin kohinaa. Digitaaliset suodattimet sen sijaan käsittelevät signaalia kohinattomien laskutoimitusten avulla. Pääasiallinen kohinan lähde digitaalisessa suodattimessa on analogisen sisään tulevan signaalin kohina ja kvantisointivirhe sekä rajoitetusta laskutarkkuudesta aiheutuvat pyöristysvirheet.
Grigori Orlov
Suku ja koulutus
Grigori vietti lapsuutensa Moskovassa ja sai alkeisopetuksensa kotona. Hän sai koulutuksensa kadettikoulussa Pietarissa, palveli 15-vuotiaasta alkaen Semjonovskin rykmentin henkivartiokaartissa ja aloitti sotilasuransa seitsenvuotisessa sodassa ja haavoittui kolmesti Zorndorfin taistelussa jättämättä taistelukenttää, mistä hän sai mainetta.
Bertel Gardberg
Ura
Gardberg toimi 1953–1954 Galeries Lafayetten suunnittelijana ja lopulta pääsuunnittelijana. Milanon triennaalin kultamitali 1954 annettiin Gardbergille hänen suunnittelemistaan teräksisistä tarjoiluvadeista, ruokailuvälineistä ja tinasta valmistetusta savukerasiasta. Hän sai palkintoja myös triennaalista vuosina 1957 ja 1960.
Gardberg sai 1960 saksalaiselta kultasepäntaiteen seuralta harvinaisen Kultaisen Kunniasormuksen. Pohjoismaisten muotoilijoiden arvostetuimman kunnianosoituksen Lunning-palkinnon hän sai 1961. Samana vuonna hän sai myös Pro Finlandia -palkinnon.
Gardberg asui vuodet 1966–1971 Irlannissa, missä hän oli perustamassa Kilkenny Design Workshops -muotoilukeskusta, jonka taiteellisena johtajana hän myös toimi. Irlannin-kauden aikana Gardberg työsti paljon kiviä. Aluksi hän työsti Rhodesiasta tuotuja timanttisia jalokiviä, mutta myöhemmin kauppasuhteiden kaaduttua hän käytti lähinnä paikallisia kivilajeja.
Fujitsu
Historia
Vuonna 1935 perustetun yhtiön pääkonttori on Tokiossa. Maaliskuussa 2010 päättyneellä tilikaudella konsernin liikevaihto oli 35,4 miljardia euroa. Noin kaksi kolmasosaa liikevaihdosta tulee Japanista ja vajaa 15 prosenttia Euroopasta. Suomessa Fujitsu toimii nimellä Fujitsu Finland Oy.
Kosketusnäyttö
Historiaa
Ensimmäiset kosketusnäytöt kehitettiin 1960-luvun puolivälissä Ison-Britannian armeijan tutkatutkimuskeskuksessa. 1970-luvulla kehitettiin mm. resistiivinen ja infrapunakosketusnäyttö.
Rainer Partanen
Rainer Partanen (s. 21. joulukuuta 1939 ) on suomalainen Europositron-yhtiön omistaja, joka on tuomittu törkeästä petoksesta. Poliisitutkinnan mukaan hän on myynyt yhtiönsä kautta mielikuvituksellista keksintöä 1,3 miljoonalla eurolla. Rahallinen hyöty on saatu osakeantien kautta vuosina 2001–2007. Partasen mukaan vajaa miljoona euroa on uponnut pelkästään osakeannin markkinointiin. Partanen ilmoitteli osakkeitaan Helsingin Sanomissa ja Dagens Industrissa.
Tuomio törkeästä petoksesta
Käräjäoikeuden istunnossa 12. tammikuuta 2009 noin 100 henkilöä vaati vahingonkorvauksia. Partasen puolustuksen mukaan tämä tarkoitti, että suurin osa sijoittajista katsoo ettei heitä ollut petetty. Syyttäjän mukaan Europositron maksoi varoistaan Partaselle ja hänen lähiomaisilleen noin 600 000 euroa ja vastaavasti itse tuotekehittelyyn käytettiin vajaat 3 000 euroa.
Käräjäoikeuspäivänä kävi ilmi, että pieni utahilainen yritys Millenial Technology on lupautunut järjestämään Partasen keksinnölle 4,5 miljoonan euron tai dollarin rahoituksen. Helsingin Sanomien tavoittama yhtiön edustaja lupaili rahoitusta kolmen kuukauden sisällä. Tieto lupauksesta sai yhden henkilön luopumaan vahingonkorvauskanteestaan.